

Pravilnik o upravljanju kvalitetom na Univerzitetu u Sarajevu

-**Prijedlog usklađivanja sa ZVO, Statutom** **i   
Pravilnikom o akreditaciji VŠU i SP u KS-**

Sarajevo, januar 2024. godine

S a d r ž a j

|  |  |  |
| --- | --- | --- |
| DIO PRVI- | OSNOVNE ODREDBE........................................................... | 3 |
|  |  |  |
| DIO DRUGI- | ORGANIZACIJA SISTEMA OSIGURANJA I UPRAVLJANJA KVALITETOM....................................................................... | 5 |
|  |  |  |
| POGLAVLJE I- | ODBOR ZA UPRAVLJANJE KVALITETOM NA UNIVERZITETU..................................................................... | 5 |
|  |  |  |
| POGLAVLJE II- | SLUŽBA ZA OSIGURANJE KVALITETA UNIVERZITETA.................................................................... | 7 |
|  |  |  |
| POGLAVLJE III- | ODBORI ZA OSIGURANJE KVALITETA NA ORGANIZACIONIM JEDINICMA i CIS-u................................ | 8 |
|  |  |  |
| POGLAVLJE IV- | UREDI ZA OSIGURANJE KVALITETA NA ORGANIZACIONIM JEDINICAMA....................................................................... | 9 |
|  |  |  |
| POGLAVLJE V- | DOKUMENTACIJA SISTEMA UPRAVLJANJA I OSIGURANJA KVALITETA.......................................................................... | 10 |
|  |  |  |
| DIO TREĆI- | PRIJELAZNE I ZAVRŠNE ODREDBE....................................... | 11 |

Na osnovu čl. 39. tačka d); čl. 59. st. (2) i čl. 61. Zakona o visokom obrazovanju („Službene novine Kantona Sarajevo“, broj: 36/22) i čl. 273. st. (4) Statuta Univerziteta u Sarajevu, Senat Univerziteta u Sarajevu na sjednici održanoj dana ......... 2024. godine, donio je

Pravilnik o upravljanju kvalitetom na

Univerzitetu u Sarajevu

**DIO PRVI - OSNOVNE ODREDBE**

**Član 1.**

**(Predmet pravilnika)**

Pravilnikom o upravljanju kvalitetom na Univerzitetu u Sarajevu (u daljem tekstu: Pravilnik) uređuju se cilj, svrha, područje vrednovanja, organizacija i djelovanje sistema osiguranja kvaliteta na Univerzitetu u Sarajevu (u daljem tekstu: Univerzitet) te druga pitanja od značaja za razvoj i osiguranje kvaliteta u oblasti visokog obrazovanja.

**Član 2.**

**(Cilj i svrha sistema osiguranja i upravljanja kvalitetom)**

1. Cilj sistema osiguranja i upravljanja kvalitetom je izgradnja mehanizma za kontinuirano podizanje kvaliteta rada na Univerzitetu, odnosno njegovim članicama i podorganizacionim jedinicama, postizanje najvišeg nivoa u nastavnim, naučnim, umjetničkim, stručnim i administrativnim djelatnostima na Univerzitetu kroz unapređenje svih procesa i njihovih ishoda.
2. Svrha sistema osiguranja i upravljanja kvalitetom je uspostavljanje načela, kriterija i postupaka osiguranja kvaliteta u skladu sa opšteprihvaćenim standardima osiguranja kvaliteta visokog obrazovanja u Evropskom prostoru visokog obrazovanja (European Higher Education Area - EHEA) uz poštovanje posebnosti pojedinih područja nauke i umjetnosti.
3. Sistemom osiguravanja i unapređivanja kvaliteta visokog obrazovanja i naučne djelatnosti na Univerzitetu, odnosno njegovim članicama i podorganizacionim jedinicama osigurava se povezanost i prepoznatljivost bosanskohercegovačkog sistema visokog obrazovanja u Evropskom prostoru visokog obrazovanja i Evropskom istraživačkom prostoru (European Research Area - ERA).
4. Sastavni dio misije i strateški zadatak Univerziteta je uspostavljanje kulture kvaliteta koja se ugrađuje u sve aspekte djelovanja i rada i opšte akte Univerziteta, odnosno njegovih članica i podorganizacionih jedinica.

**Član 3.**

**(Područja unutrašnjeg osiguranja, unapređenja i vrednovanja kvaliteta)**

1. Unutrašnje osiguranje i unapređivanje kvaliteta je skup mjera i aktivnosti kojima Univerzitet, odnosno njegove članice i podorganizacione jedinice iskazuju svijest, opredjeljenje i odgovornost za stalno unapređivanje kvaliteta vlastite djelatnosti.
2. Područja unutrašnjeg osiguranja, unapređivanja i vrednovanja kvaliteta na Univerzitetu su:
3. strategija, politika, razvoj i funkcioniranje sistema za osiguravanje kvaliteta (razvoj sistema kvaliteta i njegovo kontinuirano unapređivanje, razvoj ogranizacione stukture za praćenje kvaliteta, primjena postupaka sistema osiguranja kvaliteta);
4. izrada i odobravanje studijskih programa, kontinuirano praćenje i revizija studijskih programa;
5. funkcioniranje nastavnog procesa (proces učenja, mentorski rad, proces vrednovanja kvaliteta rada nastavnika i kvaliteta studijskih programa, sadržaj i ishodi učenja),
6. upis i napredovanje studenata;
7. kriteriji, pravila i procedure vrednovanja ishoda učenja i ocjenjivanja studenata,
8. opremljenost i funkcionalnost prostora za obrazovanje, naučnoistraživačku, umjetničku i stručnu djelatnost;
9. kvalificiranost i stručnost nastavnog osoblja;
10. opremljenost i funkcionalnost biblioteke;
11. informatička opremljenost i aktualnost informacijskog sistema, način prikupljanja, obrade i korištenje informacija;
12. administrativno-tehnički resursi;
13. informiranost studenata, nastavnika, saradnika i zaposlenika te javnosti;
14. mobilnost studenata i nastavnika prema drugim visokoškolskim ustanovama u zemlji i inostranstvu;
15. međunarodna saradnja;
16. društvena odgovornost i doprinos zajednici;
17. javnost djelovanja i rada;
18. druga područja od značaja za promoviranje i osiguranje kvaliteta.
19. U uspostavljanju i razvoju sistema osiguranja kvaliteta na Univerzitetu sudjeluju svi uposlenici i studenti Univerziteta te pravne i fizičke osobe vezane za aktivnosti Univerziteta.

Član 4.

(Primjena propisa)

Upravljanje kvalitetom na Univerzitetu, usklađuje se sa međunarodno prihvaćenim dokumentima donesenim na nivou BiH i /ili na nivou Kantona Sarajevo te aktima koje u ovoj oblasti donese Agencija za razvoj visokog obrazovanja i osiguranja kvaliteta Bosne i Hercegovine.

Član 5.

(Rodna terminologija)

Gramatička terminologija korištenja muškog i ženskog roda za pojmove u ovom pravilniku uključuje oba roda.

**DIO DRUGI - ORGANIZACIJA SISTEMA OSIGURANJA I UPRAVLJANJA KVALITETOM**

Član 6.

(Organizacija sistema upravljanja i osiguranja kvaliteta)

1. Tijela Univerziteta u skladu sa nadležnostima utvrđenim zakonom, drugim propisima, Statutom i općim aktima u provedbi postupaka osiguranja i unapređenja kvaliteta međusobno surađuju u svim područijima djelovanja Univerziteta.
2. Organizaciju sistema upravljanja i osiguranja kvaliteta na Univerzitetu čine:
3. Odbor za upravljanje kvalitetom na Univerzitetu;
4. Služba za osiguranje kvaliteta Univerziteta;
5. odbori za osiguranje kvaliteta na fakultetima, akademijama, institutima Univerziteta i Centru za interdisciplinarne studije „Prof. dr. Zdravko Grebo“;
6. uredi za osiguranje kvaliteta na fakultetima, akademijama i institutima Univerziteta i
7. stručna i savjetodavna tijela članica i podorganizacionih jedinica Univerziteta nadležna za osiguranje kvaliteta u pojedinim poručijima.
8. Svi segmenti sistema za osiguranje kvalitete iz stavova (1) i (2) ovog člana djeluju usklađeno i dijele odgovornost za osiguranje i unapređenje kvaliteta u svim područijima djelovanja i rada Univerziteta.

**POGLAVLJE I - ODBOR ZA UPRAVLJANJE KVALITETOM NA UNIVERZITETU**

Član 7.

(Nadležnost Odbora za upravljanje kvalitetom)

1. Odbor za upravljanje kvalitetom je stručno i savjetodavno tijelo Senata koji u saradnji s drugim savjetodavnim i stručnim tijelima Univerziteta planira, prati, analizira i upravlja postupcima ocjenjivanja kvaliteta na Univerzitetu.
2. Odbor za upravljanje kvalitetom ima nadležnost da:
3. prati primjenu pravila i procedura realizacije nastavnih planova i programa studija, te predlaže mjere za njihovo unapređenje u okviru obavljanja djelatnosti Univerziteta,
4. koordinira sve aktivnosti i učestvuje u pripremi interne evaluacije u procesu akreditacije Univerziteta,
5. inicira i predlaže članicama način i postupak vrednovanja i osiguranja kvaliteta visokog obrazovanja i istraživačkog rada i
6. obavlja i druge poslove iz svoje nadležnosti u skladu sa Statutom Univerziteta i ovim Pravilnikom.

Član 8.

**(Sastav i mandat Odbora za upravljanje kvalitetom)**

1. Odbor za upravljanje kvalitetom ima trinaest (13) članova i čine ga:

* dva predstavnika Rektorata;
* šest predstavnika iz reda akademskog osoblja iz svake grupacije po jedan;
* predstavnik iz reda studenata prvog ciklusa studija;
* predstavnik iz reda studenata drugog ciklusa studija;
* predstavnik iz reda studenata integriranog studija;
* predstavnik iz reda studenata trećeg ciklusa studija i
* predstavnik iz reda administrativnog osoblja Univerziteta.

1. Odbor za upravljanje kvalitetom imenuje Senat Univerziteta.
2. Jedan predstavnik Rektorata je prorektor za kvalitet, a drugi direktor Univerzitetskog tele-informatičkog centra (u daljem tekstu UTIC).
3. Predstavnike iz reda akademskog osoblja iz svake grupacije predlažu vijeća grupacija nauka/umjetnosti.
4. Predstavnike iz reda studenata predlaže Studentski parlament Univerziteta u Sarajevu (u daljem tekstu Studentski parlament).
5. Predstavnika iz reda administrativnog osoblja Univerziteta predlaže rektor.
6. Mandat članova Odbora za upravljanje kvalitetom traje 4 (četiri) godine, sa mogućnošću ponovnog izbora, izuzev predstavnika studenata čiji mandat traje godinu dana, sa mogućnošću ponovnog izbora.
7. Na postupak prestanka i razrješenja članova Odbora za upravljanje kvalitetom shodno se primjenjuju odredbe Statuta Univerziteta za prestanak funkcije i razrješenje organa rukovođenja Univerziteta.

**Član 9.**

**(Poslovnik o radu Odbora za upravljanje kvalitetom)**

1. Članovi Odbora za upravljanje kvalitetom između sebe biraju predsjednika na konstituirajućoj sjednici.
2. Stručnu i operativnu podršku radu Odbora pruža Služba za osiguranje kvaliteta i druge korespodentne službe Univerziteta.
3. Odbor za upravljanje kvalitetom donosi Poslovnik o radu.
4. Odbor radi i donosi odluke u skladu sa Poslovnikom o radu Odbora.

**Član 10**

**(Izvještavanje)**

1. Odbor za upravljanje kvalitetom redovno, jednom godišnje, podnosi Senatu Univerziteta izvještaj o radu.
2. Odbor za upravljanje kvalitetom podnosi Izvještaj o samoevaluaciji Univerziteta Senatu Univerziteta na usvajanje i dalje postupanje u procesu akreditacije/reakreditacije.
3. Odbor za upravljanje kvalitetom podnosi Senatu Univerziteta na usvajanje Plan akreditacije studijskih programa prvog, drugog ciklusa, integrisanog studija prvog i drugog ciklusa, na fakultetima, akademijama Univerziteta i Centru za interdisciplinarne studije „Prof. dr. Zdravko Grebo“, kao i godišnji izvještaj o provedbi Plana akreditacije studijskih programa koji treba da sadrži informacije:
   1. o provedenim postupcima akreditacije studijskih programa i naznačenim ishodima akreditacije i
   2. o neprovedenim postupcima akreditacije studijskih programa i naznačenim razlozima neprovođenja akreditacije.
4. Vijeća fakulteta, akademija Univerziteta i Centar za interdisciplinarne studije „Prof. dr. Zdravko Grebo“, putem vijeća grupacija nauka i umjetnosti podnosi Senatu Univerziteta na usvajanje i dalje postupanje u procesu akreditacije/reakreditacije, prijedlog izvještaja o internoj evaluaciji studijskih programa prvog, drugog ciklusa, integrisanog studija prvog i drugog ciklusa, na Univerzitetu.
5. Senat Univerziteta proslijeđuje odluke o usvajanju izvještaja o samoevaluaciji Univerziteta i studijskih programa Upravnom odboru kao informaciju.

**POGLAVLJE II- SLUŽBA ZA OSIGURANJE KVALITETA UNIVERZITETA**

Član 11.

(Služba za osiguranje kvaliteta)

* 1. Služba za osiguranje kvaliteta je stručna služba Univerziteta.
  2. U sistemu za upravljanje i osiguranje kvaliteta Univerziteta, Služba za osiguranje kvaliteta pruža stručnu i operativnu podršku svim učesnicima u sistemu upravljanja i osiguranja kvaliteta Univerziteta iz člana (6) ovog Pravilnika.
  3. Organizacija i nadležnosti Službe propisane su Pravilnikom o unutrašnjoj organizaciji i sistematizaciji radnih mjesta na Univerziteta u Sarajevu.

**Član 12.**

**(Područje djelovanje službe za osiguranje kvaliteta)**

Područja djelovanja Službe za osiguranje kvaliteta su:

* osiguranje profesionalne podrške razvoju politike Univerziteta u odnosu na osiguranje kvaliteta i međunarodnu dobru praksu u ovoj oblasti;
* osiguravanje pune administrativne podrške Odboru za upravljanje kvalitetom u pripremama postupaka i dokumenata vezanih za institucionalnu akreditaciju/reakreditaciju Univerziteta te akreditaciju/reakreditaciju studijskih programa koji se izvode na Univerzitetu;
* predlaganje novih rješenja usmjerenih na otklanjanje problema u skladu sa preporukama iz izvještaja (o samoevaluaciji, reakreditaciji i dr.);
* saradnja sa uredima i odborima za osiguranje kvaliteta Univerziteta iz čl, 6. st.(2) ovog Pravilnika, drugim univerzitetima, nacionalnom akreditacijskom kućom, kao i vanjskim institucijama i tijelima;
* podrška fakultetima/akademijama/institutima/Centru za interdisciplinarne studije „Prof. dr. Zdravko Grebo Univerziteta u implementiranju unutrašnjih i vanjskih procesa evaluacije;
* provodi analize i prikuplja informacije o kvalitetu od svih korisnika sistema upravljanja i osiguranja kvaliteta na Univerzitetu;
* priprema za publikaciju izvještaje interne institucionalne evaluacije i druge relevantne izvještaje, dokumente i priručnike iz područja upravljanja i osiguranja kvaliteta na Univerzitetu;
* sarađuje sa UTIC-om pri ažuriranju i razvoju zbirki podataka – aplikativnih baza podataka;
* obavlja i druge poslove iz oblasti kvaliteta, u skladu sa svojim nadležnostima.

**POGLAVLJE III- ODBORI ZA OSIGURANJE KVALITETA NA FAKULTETIMA, AKADEMIJAMA, INSTITUTIMA i** **CENTRU ZA INTERDISCIPLINARNE STUDIJE „PROF. DR. ZDRAVKO GREBO“ UNIVERZITETA**

Član 13.

(Odbori za osiguranje kvaliteta)

1. Odbori za osiguranje kvaliteta imenuju se na svim fakultetima, akademijama, institutima i Centru za interdisciplinarne studije „Prof. dr. Zdravko Grebo“ Univerziteta.
2. U organizaciji sistema za osiguranje kvaliteta na Univerzitetu, odbori za osiguranje kvaliteta su sastavni dijelovi integralnog sistema sa posebnostima koje proizilaze iz specifičnosti obrazovnog procesa, naučnoistraživačkog i umjetničkoistraživačkog rada, kao i neophodnom nezavisnošću kod donošenja odluka vezanih za kvalitet na nivou fakulteta, akademija, instituta i Centra za interdisciplinarne studije „Prof. dr. Zdravko Grebo“.

**Član 14.**

**(Nadležnost odbora za osiguranje kvaliteta)**

Nadležnosti odbora za osiguranje kvaliteta fakulteta, akademija, instituta i Centra za interdisciplinarne studije „Prof. dr. Zdravko Grebo“ su:

1. organizovanje, koordiniranje i realizacija procesa osiguranja i unapređenja kvaliteta na fakultetima, akademijama, institutima i Centru za interdisciplinarne studije „Prof. dr. Zdravko Grebo“;
2. koordinacija aktivnosti sa Odborom za upravljanje kvalitetom na Univerzitetu putem ureda za osiguranje kvaliteta fakulteta, akademija i instituta Univerziteta ili direktno u slučaju Centra za interdisciplinarne studije „Prof. dr. Zdravko Grebo“;
3. podnošenje izvještaja o svom radu jednom godišnje Odboru za upravljanje kvalitetom prema Uputstvu kojeg propisuje Odbor za upravljanje kvalitetom;
4. predlaganje projekata iz oblasti osiguranja kvaliteta;
5. organizovanje, koordiniranje, realizacija procesa, te analiza podataka dobijenih provođenjem postupka studentske evaluacije rada akademskog osoblja i uspješnosti realizacije nastavnih planova i programa;
6. organizovanje analize uspješnosti studiranja i naučnoistraživačkog/umjetničkoistra-živačkog rada i identifikacija uzroka nekvalitetnog i neefikasnog procesa;
7. uvažavajući standarde kvaliteta u visokom obrazovanju razvija indikatore kvaliteta kojima se prate trendovi procesa na fakultetima, akademijama, institutima i Centru za interdisciplinarne studije „Prof. dr. Zdravko Grebo“ i
8. obavlja i druge poslove vezane za osiguranje kvaliteta fakulteta, akademija, instituta i Centra za interdisciplinarne studije „Prof. dr. Zdravko Grebo“.

Član 15.

(Sastav i mandat odbora za osiguranje kvaliteta)

1. Odbor za osiguranje kvaliteta fakulteta, akademija, instituta i Centra za interdisciplinarne studije „Prof. dr. Zdravko Grebo“ čine:
2. jedan predstavnik uprave fakulteta, akademija, instituta i Centra za interdisciplinarne studije „Prof. dr. Zdravko Grebo“;
3. najmanje dva, a najviše pet predstavnika akademskog osoblja (vodeći računa da su sa različitih odsjeka/katedri/ciklusa studija/studijskih godina);
4. jedan predstavnik administrativnog osoblja i
5. po jedan predstavnik studenata prvog i drugog ciklusa studija ili dva predstavnika integriranog studija u zavisnosti koji se studij realizira.
6. Članove odbora za osiguranje kvaliteta iz reda uprave, akademskog osoblja, i administrativnog osoblja imenuje vijeće fakulteta, akademija, instituta i Centra za interdisciplinarne studije „Prof. dr. Zdravko Grebo“, na prijedlog dekana/direktora.
7. Predstavnike studenata imenuje udruženje studenata fakulteta, akademija i Centra za interdisciplinarne studije „Prof. dr. Zdravko Grebo“.
8. Članice – Instituti u sastavu odbora nemaju predstavnike studenata.
9. Članovi odbora za osiguranje kvaliteta donose poslovnik o radu i između sebe biraju predsjedavajućeg.
10. Mandat članova odbora za osiguranje kvaliteta traje 4 (četiri) godine, sa mogućnošću ponovnog izbora, izuzev predstavnika studenata čiji mandat traje godinu dana, sa mogućnošću ponovnog izbora.

**POGLAVLJE IV- UREDI ZA OSIGURANJE KVALITETA NA FAKULTETIMA, AKADEMIJAMA I INSTITUTIMA**

Član 16.

(Ured za osiguranje kvaliteta)

1. Ured za osiguranje kvaliteta je stručna služba fakulteta, akademija i instituta Univerziteta sa najmanje jednom kvalifikovanom osobom, u radnom odnosu sa punim radnim vremenom na toj članici Univerziteta.
2. Osobe iz stava (1) ovog člana mogu biti i zaposlenici koji u radnom odnosu obavljaju poslove podrške nastavnim aktivnostima.

**Član 17.**

**(Nadležnost ureda za osiguranje kvaliteta)**

Nadležnosti ureda za osiguranje kvaliteta fakulteta, akademija i instituta Univerziteta su:

1. administrativno-stručni poslovi: organizovanje, koordiniranje i realizacija procesa osiguranja i unapređenja kvaliteta na fakultetima, akademijama i institutima Univerziteta;
2. administrativna podrška odborima za osiguranje kvaliteta pri saradnji sa Odborom za upravljanje kvalitetom na Univerzitetu;
3. podrška odborima za osiguranje kvaliteta pri izradi izvještaja o radu odbora, koji se podnose jednom godišnje Odboru za upravljanje kvalitetom;
4. ažuriranje informacionog sistema Univerziteta – aplikativnih baza podataka (sa podacima o osoblju, resursima, objavljenim radovima, projektima, knjigama i dr.);
5. obrada podataka prikupljenih radi analize prolaznosti po predmetima, analize opterećenja nastavnika i saradnika, izrade plana pokrivenosti izvođenja nastave, izrade plana realizacije nastave, izrada dinamičkih planova napredovanja nastavnika i saradnika, kao i prikupljanje i obrada podataka radi analize uspješnosti studiranja i identifikacija uzroka nekvalitetnog i neefikasnog nastavnog procesa;
6. administrativna podrška procesu studentske evaluacije rada akademskog osoblja i uspješnosti realizacije nastavnih planova i programa;
7. obrada podataka prikupljenih radi analize uspješnosti naučnistraživačkog/ umjetničkoistraživačkog rada;
8. piše izvještaje za web stranicu fakulteta, akademija i instituta o održanim aktivnostima, te iste prosljeđuje za oglašavanje na web stranici Univerziteta;
9. priprema podatke za izradu godišnjeg izvještaja o radu dekana/direktora u skladu s datim nadležnostima i
10. obavlja i druge poslove vezane za osiguranje kvaliteta na osnovu odluke organa fakulteta, akademija i instituta.

**POGLAVLJE V- DOKUMENTACIJA SISTEMA UPRAVLJANJA I OSIGURANJA KVALITETA**

**Član 18.**

**(Dokumentacija)**

* 1. Osiguranje kvaliteta je sastavni dio organizacije i redovnog funkcionisanja Univerziteta.
  2. Funkcionisanje sistema osiguranja kvaliteta usaglašeno je sa svim postojećim aktima koji čine njegov sastavni dio.
  3. Dokumentaciju sistema osiguranja kvaliteta čine:

1. svi interni propisi i dokumenti kojima se uređuje rad i poslovanje na Univerzitetu, odnosno članicama i podorganizacionim jedinicama Univerziteta koji su doneseni na nivou Senata ili na nivou vijeća fakulteta, akademija, instituta i Centra za interdisciplinarne studije „Prof. dr. Zdravko Grebo“;
2. podaci iz zbirki podataka – aplikativnog softvera;
3. informacioni paketi za sve studijske programe;
4. dopunski interni akti, formulari, obrasci i sl., kojima se uređuju specifičnosti funkcionisanja sistema.
5. Transparentnost rada sistema za osiguranje kvaliteta i primjene svih dokumenata treba biti podržana redovnim objavljivanjem odgovarajućih informacija i akata na web stranicama članica i podorganizacionih jedinica Univerziteta.

DIO TREĆI-PRIJELAZNE I ZAVRŠNE ODREDBE

Član 19.

(Tumačenje)

Tumačenje ovog pravilnika daje Senat Univerziteta.

Član 20.

(Prestanak važenja)

Stupanjem na snagu ovog Pravilnika prestaje primjena Pravilnika o upravljanju kvalitetom na Univerzitetu u Sarajevu broj: 02-34-933/11od 12.10.2011. godine.

Član 21.

(Stupanje na snagu)

Ovaj Pravilnik stupa na snagu osmog dana od dana objave na oglasnoj ploči i web stranici Univerziteta.

**Predsjedavajući Senata**

**Univerziteta u Sarajevu**

**Prof.dr. Rifat Škrijelj, rektor**

Broj:

Datum: